

**TINKUOTOJO PADĖJĖJO MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

T21073206, T22073210 – programa, skirta tęstiniam profesiniam mokymui, 25 mokymosi kreditai

Kvalifikacijos pavadinimas – tinkuotojo padėjėjas

Kvalifikacijos lygis pagal Lietuvos kvalifikacijų sandarą (LTKS) – II

Minimalus reikalaujamas išsilavinimas kvalifikacijai įgyti:

T21073206 – pradinis išsilavinimas

T22073210 – pagrindinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

# 1. PROGRAMOS APIBŪDINIMAS

**Programos paskirtis.** Tinkuotojo padėjėjo modulinė profesinio mokymo programa skirta kvalifikuotam tinkuotojo padėjėjui parengti, kuris gebėtų, prižiūrint aukštesnės kvalifikacijos darbuotojui, vykdyti bendrąsias veiklas statybos objekte, tinkuoti statinio vidaus patalpas ir išorės konstrukcijas.

**Būsimo darbo specifika.** Asmuo, įgijęs tinkuotojo padėjėjo kvalifikaciją, galės dirbti statybos įmonėse.

Darbo sąlygos: veikla susijusi su sunkiu rankiniu fiziniu darbu, dažniausiai dirbama patalpose. Dėl darbų specifikos darbuotojas aprūpinamas specialiąja apranga.

Tinkuotojo padėjėjas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, aplinkosaugos reikalavimais, tvarios statybos principais.

Darbuotojui svarbios šios asmeninės savybės: kruopštumas, dėmesio koncentracija, kūno koordinacija, fizinė ištvermė. Darbuotojo veikla yra koordinuojama ir prižiūrima aukštesnės kvalifikacijos darbuotojo, jis pagal nurodymus atlieka paprastus veiksmus ir operacijas, padedant ir prižiūrint aukštesnės kvalifikacijos darbuotojui, atlikdamas užduotis naudojasi rašytine ir žodine informacija, teikia grįžtamąjį ryšį.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 20 mokymosi kreditų)** | | | | | |
| *Privalomieji (iš viso 20 mokymosi kreditų)* | | | | | |
| 207320008 | Bendrosios veiklos statybos objekte vykdymas (tinkuotojo padėjėjo) | II | 5 | Sandėliuoti tinkavimo medžiagas, gaminius ir įrangą pagal nurodymus. | Apibrėžti saugaus krovinių perkėlimo reikalavimus.  Išvardyti statybinių medžiagų ir gaminių rūšis, apibūdinti jų savybes ir paskirtį.  Pakrauti, iškrauti ir sandėliuoti statinio tinkavimo darbams reikalingas medžiagas, gaminius ir įrangą. |
| Paruošti ir sutvarkyti tinkuotojo darbo vietą pagal nurodymus. | Išvardyti tinkuotojo asmeninės apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.  Apibrėžti tvarios statybos principus.  Paruošti tinkuotojo darbo vietą pagal darbų saugos reikalavimus, ergonomikos bei tvarios statybos principus.  Apibrėžti saugaus darbo aukštyje ir ant paaukštinimo įrangos reikalavimus.  Sumontuoti ir išmontuoti paaukštinimo įrangą.  Paruošti tinkavimo darbų įrangą, priemones, inventorių, įrankius darbui.  Išdėstyti tinkavimo medžiagas darbo zonoje.  Sutvarkyti tinkuotojo darbo vietą ir atliekas. |
| 207320009 | Statinio vidaus patalpų ir išorės konstrukcijų tinkavimas | II | 15 | Paruošti skiedinius tinkavimo darbams pagal nurodymus. | Išvardyti tinko skiedinio rūšis.  Apibrėžti tinko skiedinių ruošimo rankiniu ir mechanizuotu būdu operacijas, jų seką.  Paruošti tinko skiedinį rankiniu ir mechanizuotu būdais. |
| Paruošti statinio konstrukcijų paviršius tinkavimo darbams pagal nurodymus. | Apibrėžti statinio konstrukcijų paviršių paruošimo tinkavimo darbams technologiją.  Atlikti statinio konstrukcijų paviršių paruošimo tinkavimo darbams operacijas. |
| Padėti tinkuoti statinių konstrukcijas. | Apibrėžti tinkavimo darbų operacijas, jų seką.  Atlikti tinkavimo operacijas. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 2000002 | Įvadas į darbo rinką |  | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis\*** | | | | |
| **Bendrieji moduliai\*** | | | | |
| **Kvalifikaciją sudarančioms kompetencijoms įgyti skirti moduliai (iš viso 20 mokymosi kreditų)** | | | | |
| *Privalomieji (iš viso 20 mokymosi kreditų)* | | | | |
| 207320008 | Bendrosios veiklos statybos objekte vykdymas (tinkuotojo padėjėjo) | II | 5 | *Netaikoma.* |
| 207320009 | Statinio vidaus patalpų ir išorės konstrukcijų tinkavimas | II | 15 | *Baigtas šis modulis:*  Bendrosios veiklos statybos objekte vykdymas (tinkuotojo padėjėjo) |
| **Pasirenkamieji moduliai\*** | | | | |
| **Baigiamasis modulis (iš viso 5 mokymosi kreditai)** | | | | |
| 2000002 | Įvadas į darbo rinką | II | 5 | *Baigti visi tinkuotojo padėjėjo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą.  Taisyklingai vartoti pagrindinius profesinius terminus. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą.  Taisyklingai vartoti pagrindinius profesinius terminus. |
| Matematinė kompetencija ir gamtos mokslų, technologijų ir inžinerijos kompetencija | Išvardyti svorio, tūrio ir plotų matavimo vienetus.  Atlikti svorio, tūrio ir kiekio skaičiavimus. |
| Skaitmeninė kompetencija | Pritaikyti turimas žinias ir gebėjimus dirbant individualiai ir grupėje.  Rasti darbui reikalingą informaciją internete.  Perduoti informaciją IT priemonėmis. |
| Asmeninė, socialinė ir mokymosi mokytis kompetencija | Gebėti dirbti grupėje, komandoje.  Darbe taikyti darbo etikos reikalavimus.  Taikyti darbo kultūros principus. |
| Pilietiškumo kompetencija | Mandagiai bendrauti su bendradarbiais, klientais, artimaisiais.  Tinkamai elgtis konfliktinėse situacijose.  Valdyti savo psichologines būsenas, pojūčius ir savybes.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti savarankiškai, planuoti darbus pagal pavestas užduotis. |
| Kultūrinio sąmoningumo ir raiškos kompetencija | Būti tolerantiškam kitos tautos, rasės, tikėjimo asmenims. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – tinkuotojo padėjėjas, LTKS lygis II** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  – | *Įvadinis modulis (0 mokymosi kreditų)*  – |
| *Bendrieji moduliai (0 mokymosi kreditų)*  – | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  – | *Kvalifikaciją sudarančioms kompetencijoms įgyti skirti moduliai (iš viso 20 mokymosi kreditų)*  Bendrosios veiklos statybos objekte vykdymas (tinkuotojo padėjėjo), 5 mokymosi kreditai  Statinio vidauspatalpų ir išorės konstrukcijų tinkavimas, 15 mokymosi kreditų |
| *Pasirenkamieji moduliai (0 mokymosi kreditų)*  – | *Pasirenkamieji moduliai (0 mokymosi kreditų)*  – |
| *Baigiamasis modulis (0 mokymosi kreditų)*  – | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Bendrosios veiklos statybos objekte vykdymas (tinkuotojo padėjėjo)“**

|  |  |  |
| --- | --- | --- |
| Valstybinis kodas | 207320008 | |
| Modulio LTKS lygis | II | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | *Netaikoma.* | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Sandėliuoti statinio tinkavimo medžiagas, gaminius ir įrangą pagal nurodymus. | 1.1 Apibrėžti saugaus krovinių perkėlimo reikalavimus. | **Tema. *Saugus krovinių perkėlimas***   * Saugaus krovinių perkėlimo reikalavimai * Saugaus krovinių sandėliavimo reikalavimai |
| 1.2. Išvardyti statybinių medžiagų ir gaminių rūšis, apibūdinti jų savybes ir paskirtį. | **Tema. *Statybinių medžiagų klasifikacija, gaminių rūšys, jų paskirtis***   * Statybinių medžiagų klasifikacija pagal sudėtį ir paskirtį * Statybinių gaminių rūšys ir jų paskirtis   **Tema. *Statybinių medžiagų savybės***   * Svarbiausios statybinių medžiagų fizinės savybės * Svarbiausios statybinių medžiagų mechaninės savybės * Svarbiausios statybinių medžiagų cheminės savybės * Svarbiausios statybinių medžiagų technologinės savybės   **Tema. *Rišamosios medžiagos***   * Rišamųjų medžiagų klasifikacija pagal paskirtį * Tinkavimo mišinių rišamosios medžiagos   **Tema*. Užpildai***   * Užpildų klasifikacija pagal paskirtį * Tinkavimo mišinių užpildai   **Tema. *Termoizoliacinės medžiagos, jų tvirtinimo priemonės***   * Termoizoliacinių medžiagų paskirtis, jų rūšys * Termoizoliacinių medžiagų tvirtinimo priemonės   **Tema. *Hidroizoliacinės medžiagos***   * Hidroizoliacinių medžiagų paskirtis, jų klasifikacija * Hidroizoliacinės medžiagos, naudojamos apdailos darbams   **Tema.** ***Gamtiniai ir dirbtiniai akmenys***   * Gamtinių akmenų rūšys, jų panaudojimas statyboje * Dirbtiniai akmenys, jų panaudojimas statyboje   **Tema.** ***Metalai ir jų gaminiai***   * Metalai, jų panaudojimas statyboje * Metalo gaminiai, rūšys, jų panaudojimas statyboje   **Tema.** ***Mediena ir jos gaminiai***   * Mediena, jos rūšys * Medienos gaminiai, jų panaudojimas statyboje |
| 1.3. Pakrauti, iškrauti ir sandėliuoti statinio tinkavimo darbams reikalingas medžiagas, gaminius ir įrangą. | **Tema. *Statinio tinkavimo darbams reikalingų medžiagų, gaminių ir įrangos saugojimas statybvietėje***   * Statinio tinkavimo darbams reikalingų medžiagų, gaminių, įrangos pakrovimas, iškrovimas ir tvarkymas pagal aukštesnės kvalifikacijos darbuotojo nurodymus * Statinio tinkavimo darbams skirtų medžiagų, gaminių ir įrangos sandėliavimas pagal aukštesnės kvalifikacijos darbuotojo nurodymus |
| 2. Paruošti ir sutvarkyti tinkuotojo darbo vietą pagal nurodymus. | 2.1. Išvardyti tinkuotojo asmeninės apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus. | **Tema. *Tinkuotojo saugos ir sveikatos taisyklės***   * Tinkuotojo saugos instrukcija * Asmeninės apsaugos priemonės ir jų paskirtis   **Tema. *Priešgaisrinė sauga, elektrosauga tinkuotojo darbo vietoje***   * Elektrosaugos reikalavimai * Priešgaisrinės saugos reikalavimai   **Tema. *Aplinkosauga tinkuotojo darbo vietoje***   * Norminiai ir įstatyminiai dokumentai, reglamentuojantys aplinkosaugą statybvietėje * Aplinkosaugos reikalavimai statybvietėje * Atliekų sutvarkymo reikalavimai |
| 2.2. Apibrėžti tvarios statybos principus. | **Tema. *Tvarios statybos samprata***   * Tvarios statybos sąvoka * Tvarios statybos tikslai ir principai |
| 2.3. Paruošti tinkuotojo darbo vietą pagal darbų saugos reikalavimus, ergonomikos bei tvarios statybos principus. | **Tema. *Tinkuotojo darbo vieta***   * Ergonomikos ir tvarios statybos reikalavimai tinkuotojo darbo vietai * Tinkavimui skirtos darbo vietos parengimas ir sutvarkymas, vadovaujantis darbuotojų saugos, ergonomikos bei tvarios statybos reikalavimais pagal aukštesnės kvalifikacijos darbuotojo nurodymus |
| 2.4. Apibrėžti saugaus darbo aukštyje ir ant paaukštinimo įrangos reikalavimus. | **Tema. *Paaukštinimo įrangos tipai atliekant tinkavimo darbus***   * Tinkuotojo darbui aukštyje skirti įrenginiai ir jų paskirtis * Tinkavimo darbams naudojamos paaukštinimo įrangos apibūdinimas   **Tema. *Saugaus darbo aukštyje reikalavimai***   * Saugaus darbo aukštyje instrukcija * Darbuotojų saugos ir sveikatos svarbiausi reikalavimai, dirbant aukštyje ir ant paaukštinimo įrangos |
| 2.5. Sumontuoti ir išmontuoti paaukštinimo įrangą. | **Tema. *Paaukštinimo įrangos surinkimas ir išardymas, pagal aukštesnės kvalifikacijos darbuotojo nurodymus***   * Paaukštinimo įrangos surinkimas * Paaukštinimo įrangos išardymas ir paruošimas išvežimui |
| 2.6. Paruošti tinkavimo darbų įrangą, priemones, inventorių, įrankius darbui. | **Tema. *Įrankių, priemonių, inventoriaus tinkavimo darbams paruošimas***   * Tinkavimo įrankiai, priemonės, inventorius, jų paskirtis ir paruošimas darbui * Tinkavimo įrankių priežiūra |
| 2.7. Išdėstyti tinkavimo medžiagas darbo zonoje. | **Tema. *Tinkavimo medžiagų išdėstymas darbo zonoje pagal aukštesnės kvalifikacijos darbuotojo nurodymus*** |
| 2.8. Sutvarkyti tinkuotojo darbo vietą ir atliekas. | **Tema.** ***Tinkuotojo darbo vietos sutvarkymas*** ***pagal aukštesnės kvalifikacijos darbuotojo nurodymus***   * Tinkuotojo darbo vietos ir įrankių sutvarkymas baigus darbą * Atliekų rūšiavimas ir tvarkymas, baigus dažymo darbus |
| Mokymosi pasiekimų vertinimo kriterijai | Išvardytos statybinių medžiagų ir gaminių rūšys, apibūdintos jų savybės ir paskirtis. Išvardyti saugaus apdailos darbams skirtų medžiagų, gaminių pakrovimo, iškrovimo, sandėliavimo reikalavimai. Pagal keliamus reikalavimus pakrautos, iškrautos ir sandėliuotos tinkavimo darbams reikalingos medžiagos, gaminiai ir įranga. Išvardytos tinkuotojo asmeninės apsaugos priemonės. Išvardyti darbuotojų saugos ir sveikatos, priešgaisrinės saugos, aplinkosaugos reikalavimai, tvarios statybos principai. Pagal darbų saugos reikalavimus paruošta tinkuotojo darbo vieta; paruošti darbui tinkuotojo darbo įrankiai, priemonės ir inventorius, išdėstytos medžiagos darbo zonoje, sumontuota paaukštinimo įranga, prižiūrint aukštesnės kvalifikacijos darbuotojui. Baigus darbą sutvarkyta darbo vieta, nuvalyti įrankiai ir likusios medžiagos sudėtos į jų saugojimo vietą, surūšiuotos, utilizuotos.  Veikla atlikta pagal aukštesnės kvalifikacijos darbuotojo pateiktą užduotį ir nurodymus.  Vartoti tikslūs techniniai ir technologiniai terminai valstybine kalba, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Teisės aktai, instrukcijos, reglamentuojantys pastatų apdailos darbus * Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte * Statybos taisyklės (ST „Apdailos darbai“)   *Mokymo(si) priemonės:*   * Techninės priemonės mokymuisi iliustruoti ir vizualizuoti * Vaizdinės priemonės, maketai, pavyzdžiai, katalogai * Pirmosios pagalbos priemonės * Darbuotojų saugos priemonių pavyzdžiai * Technologinės kortelės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo drabužiais, asmeninėmis apsaugos priemonėmis, elektrosaugos, priešgaisrinės apsaugos ženklais statybos vietoje, paaukštinimo įranga, tinkuotojo įrankių, įrangos, priemonių pavyzdžiais ir apdailos medžiagomis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų tinkavimo darbų profesinės veiklos patirtį. | |

**Modulio pavadinimas – „Statinio vidaus patalpų ir išorės konstrukcijų tinkavimas“**

|  |  |  |
| --- | --- | --- |
| Valstybinis kodas | 207320009 | |
| Modulio LTKS lygis | II | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Bendrosios veiklos statybos objekte vykdymas (tinkuotojo padėjėjo) | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti skiedinius tinkavimo darbams pagal nurodymus. | 1.1. Išvardyti tinko skiedinio rūšis. | **Tema. *Paprasto tinko skiediniai***   * Paprasto tinko skiedinių klasifikacija * Paprastų ir sudėtinių skiedinių sudėtis * Specialių skiedinių sudėtis * Paprasto tinko skiedinių paskirtis   **Tema. *Dekoratyvinio tinko skiediniai***   * Dekoratyvinio tinko skiedinių rūšys * Dekoratyvinio tinko skiedinių sudėtis * Dekoratyvinių tinko skiedinių paskirtis |
| 1.2. Apibrėžti tinko skiedinių ruošimo rankiniu ir mechanizuotu būdu operacijas, jų seką. | **Tema. *Tinko skiedinių paruošimo rankiniu būdu technologija***   * Paprastų tinko skiedinių ruošimo rankiniu būdu technologinės operacijos, jų seka * Sudėtinių tinko skiedinių ruošimo rankiniu būdu technologinės operacijos, jų seka * Dekoratyvinių tinko skiedinių ruošimo rankiniu būdu technologinės operacijos, jų seka   **Tema. *Tinko skiedinių paruošimo mechanizuotu būdu technologija***   * Paprastų ir sudėtinių tinko skiedinių ruošimo mechanizuotu būdu technologinės operacijos, jų seka * Dekoratyvinių tinko skiedinių ruošimo mechanizuotu būdu technologinės operacijos, jų seka |
| 1.3. Paruošti tinko skiedinį rankiniu ir mechanizuotu būdais. | **Tema. *Tinko skiedinių ruošimas rankiniu būdu***   * Paprastų ir sudėtinių tinko skiedinių ruošimas rankiniu būdu, laikantis nurodymų * Dekoratyvinių tinko skiedinių ruošimas rankiniu būdu, laikantis nurodymų   **Tema. *Tinko skiedinių ruošimas mechanizuotu būdu***   * Paprastų ir sudėtinių tinko skiedinių ruošimas mechanizuotu būdu, laikantis nurodymų * Dekoratyvinių tinko skiedinių ruošimas mechanizuotu būdu, laikantis nurodymų |
| 2. Paruošti statinio konstrukcijų paviršius tinkavimo darbams pagal nurodymus. | 2.1. Apibrėžti statinio konstrukcijų paviršių paruošimo tinkavimo darbams technologiją. | **Tema. *Statinio konstrukcijų paviršių paruošimo tinkavimo darbams įrankiai ir medžiagos***   * Paviršių tikrinimo, lyginimo, nuvalymo įrankiai, inventorius, jų paskirtis * Medžiagos paviršių paruošimui tinkavimo darbams, jų paskirtis   **Tema. *Statinio konstrukcijų paviršių paruošimo tinkavimui technologija***   * Naujų ir anksčiau apdorotų mūrinių paviršių paruošimo tinkavimui technologinės operacijos, jų seka * Naujų ir anksčiau apdorotų betoninių paviršių paruošimo tinkavimui technologinės operacijos, jų seka * Naujų ir anksčiau apdorotų medinių paviršių paruošimo tinkavimui technologinės operacijos, jų seka * Naujų ir anksčiau apdorotų metalinių paviršių paruošimo tinkavimui technologinės operacijos ir jų seka |
| 2.2. Atlikti statinio konstrukcijų paviršių paruošimo tinkavimo darbams operacijas. | **Tema. *Naujų statinio konstrukcijų paviršių paruošimas tinkavimui***   * Naujų mūrinių statinių konstrukcijų paviršių paruošimas tinkavimui, laikantis nurodymų * Naujų betoninių statinių konstrukcijų paviršių paruošimas tinkavimui, laikantis nurodymų * Naujų metalinių statinių konstrukcijų paviršių paruošimas tinkavimui, laikantis nurodymų   **Tema. *Anksčiau apdorotų statinio konstrukcijų paviršių paruošimas tinkavimui***   * Anksčiau apdorotų mūrinių statinių konstrukcijų paviršių paruošimas tinkavimui, laikantis nurodymų * Anksčiau apdorotų betoninių statinių konstrukcijų paviršių paruošimas tinkavimui, laikantis nurodymų * Anksčiau apdorotų metalinių statinių konstrukcijų paviršių paruošimas tinkavimui, laikantis nurodymų |
| 3. Padėti tinkuoti statinių konstrukcijas. | 3.1. Apibrėžti tinkavimo darbų operacijas, jų seką. | **Tema. *Tinko rūšys, tinko sluoksniai***   * Paprasto tinko rūšys * Paprasto tinko sluoksniai ir jų paskirtis   **Tema. *Tinkavimo paprastais skiediniais technologija***   * Rankiniai tinkavimo įrankiai, jų paskirtis * Paprasto tinko technologinio proceso operacijos: skiedinio užkrėtimas, užtepimas, išlyginimas, užtrynimas * Kerčių ir briaunų formavimo technologinės operacijos, jų seka * Angokraščių tinkavimo technologinės operacijos, jų seka * Keturbriaunių kolonų ir piliastrų tinkavimo technologinės operacijos, jų seka * Apvalių kolonų tinkavimo technologinės operacijos, jų seka   **Tema. *Tinko kokybės reikalavimai*** |
| 3.2. Atlikti tinkavimo operacijas. | **Tema. *Statinio konstrukcijų tinkavimo paprastais skiediniais operacijų atlikimas***   * Skiedinio paruošimas, laikantis nurodymų * Skiedinio užkrėtimas, laikantis nurodymų * Skiedinio užtepimas, laikantis nurodymų * Skiedinio išlyginimas, laikantis nurodymų * Skiedinio užtrynimas, laikantis nurodymų   **Tema. *Statinio vidaus patalpų konstrukcijų tinkavimas paprastais skiediniais***   * Paprastų skiedinių paruošimas, laikantis nurodymų * Ištisinių sienų tinkavimas, laikantis nurodymų * Kerčių, briaunų, nuožambių formavimas, laikantis nurodymų * Angokraščių tinkavimas, laikantis nurodymų * Kolonų tinkavimas, laikantis nurodymų   **Tema. *Statinio išorės konstrukcijų tinkavimas paprastais skiediniais***   * Skiedinių paruošimas, laikantis nurodymų * Pastato išorės konstrukcijų (sienų, kolonų, piliastrų) tinkavimas, laikantis nurodymų |
| Mokymosi pasiekimų vertinimo kriterijai | Visos operacijos atliktos pagal technologinių operacijų seką, visi veiksmai ir judesiai atlikti pagal ergonomikos reikalavimus, padedant ir prižiūrint aukštesnės kvalifikacijos darbuotojui. Darbo vieta paruošta ir sutvarkyta pagal darbuotojų saugos ir sveikatos, priešgaisrinius, atliekų sutvarkymo reikalavimus. Baigus darbą, nuvalyti įrankiai ir likusios medžiagos sudėtos į jų saugojimo vietą.  Išvardytos paprasto ir dekoratyvinio tinko skiedinių rūšys. Apibrėžtos tinko skiedinių ruošimo rankiniu ir mechanizuotu būdu technologinės operacijos, išvardyta jų atlikimo seka. Laikantis technologinių operacijų sekos, tinkavimo darbų saugos ir sveikatos reikalavimų, padedant ir prižiūrint aukštesnės kvalifikacijos darbuotojui, rankiniu ir mechanizuotu būdu paruošti paprasto ir dekoratyvinio tinko mišiniai. Išvardyti statinio konstrukcijų paviršių paruošimo tinkavimo darbams įrankiai ir medžiagos. Apibrėžtos statinio konstrukcijų paviršių paruošimo tinkavimui technologinės operacijos, išvardyta jų atlikimo seka. Padedant ir prižiūrint aukštesnės kvalifikacijos darbuotojui, paruošti tinkavimui naujų ir anksčiau apdorotų mūrinių, betoninių, metalinių statinio konstrukcijų paviršiai. Išvardyti tinko sluoksniai ir rūšys, apibrėžtos statinio konstrukcijų tinkavimo technologinės operacijas, išvardyta jų atlikimo seka. Padedant ir prižiūrint aukštesnės kvalifikacijos darbuotojui, atliktos statinio vidaus ir išorės konstrukcijų tinkavimo paprastais skiediniais technologinės operacijos.  Veikla atlikta pagal aukštesnės kvalifikacijos darbuotojo pateiktą užduotį ir nurodymus.  Vartoti tikslūs techniniai ir technologiniai terminai valstybine kalba, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus * Teisės aktai, reglamentuojantys pastatų apdailos darbus * Statybos taisyklės (ST „Apdailos darbai“)   *Mokymo(si) priemonės:*   * Techninės priemonės mokymuisi iliustruoti, vizualizuoti * Vaizdinės priemonės, maketai, pavyzdžiai, katalogai * Darbuotojų saugos priemonių pavyzdžiai * Technologinės kortelės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo drabužiais, asmeninėmis apsaugos priemonėmis, inventoriumi, paaukštinimo bei palypėjimo priemonėmis; tinkavimui reikalingomis medžiagomis (valymo priemonės, gruntai paviršių paruošimui; paprasti, sudėtiniai, dekoratyviniai skiediniai tinkavimui); tinkavimui reikalinga įranga (matavimo ir tikrinimo prietaisai, paviršiaus valymo, lyginimo, drėkinimo, gruntavimo ir kiti paviršių paruošimo rankiniai įrankiai ir mažosios mechaninės priemonės; rankiniai tinkavimo įrankiai skiediniui užkrėsti, užtepti, išlyginti, užtrinti, įrankiai dekoratyviojo tinko faktūroms formuoti; skiedinio maišyklės). | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų tinkavimo darbų profesinės veiklos patirtį. | |

**6.2. PASIRENKAMIEJI MODULIAI**

Nėra

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 2000002 |
| Modulio LTKS lygis | II |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | Nėra |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas tinkuotojo padėjėjo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų tinkuotojo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų tinkuotojo profesinės veiklos patirtį. |